# Антон Шипков

### от Уикипедия, свободната енциклопедия

Антон Шипков български революционер
Роден: | 27 април 1868 Казанлък, България
Починал: | 1913

Антон Шипков е български революционер, войвода на Вътрешната македонска революционна организация.

## [редактиране] Биография

Антон Дечков Шипков е роден на 27 април 1868 г. в гр. Казанлък. През 1889 г. завършва Военното училище в София и става офицер от Българската армия. Подобно на голямата част от българското офицерство и той симпатизира на борбите на българите в Македония и Одринско за освобождение от вековното турско робство.

Антон Шипков, както и много други офицери, участва непосредствено в дейността на ВМОРО и ВМОК. Още преди избухването на Илинденско-Преображенското въстание е натоварен от задграничното представителство на ВМОРО да подготви чета, с която да се притече на помощ на въстаниците в района между Рила и Пирин.

В деня на обявяване на въстанието в Серски революционен окръг, на 15 септември 1903 г., майор Антон Шипков, начело на чета от 300 души минава границата при Рилския манастир и се включва в бойните действия в Разложко.

На едно заседание на ръководните дейци на ВМОРО в Разложко е избрано ръководно тяло на въстанието н района в състав: майор Антон Шипков, Димитър Лазаров и Кочо Молеров. Основан цел на въстаниците е превземането на гр. Разлог. За целта една група влиза тайно в града и заедно с местните дейци се подготвя да обяви въстанието. Очаква се акцията да бъде подкрепена с нападение на четите, разположени около града. В определения час въстаниците от Разлог, предвождани от поручик Владимир Каназирев, Владислав Каназирев и Георги Кондев нападат казармата в града. В същото време четите , разположени извън града не могат да се включат в нападението, защото водят сражение с турците до близкото село Бачево. След тежко сражение въстаниците напускат Разлог.

Майор Антон Шипков участва във всички сражения, водени с турската войска и башибозук в Разложкия край. След въстанието се изтегля с четата си в България и отново се връща на военна служба.

През Балканската война Антон Шипков е командир на 1-ва дружина от 25-ти Драгомански полк.

При започването на Междусъюзническата война на 16 юни 1913 г. Антон Шипков води сражения с гръцката армия близо д гр. Солун.

На 21 юни 1913 г. Антон Шипков е тежко ранен в сражение с гърците при с. Лахна, Лъгадинско. По-късно същата година умира от раните си.

## [редактиране] Използвана литература

- Биографични данни от библиотека на ВМРО-София
- Биографични данни и фактология- "Алманах на българските национални движения след 1878г."

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD_%D0%A8%D0%B8%D0%BF%D0%BA%D0%BE%D0%B2_6b6f.html“.

Категории: ВМРО

##### Views

- Статия
- Беседа
- Текуща версия

##### Търсене